
RAPORT SUPLIMENTAR

la Raportul nr. Plx. 107 din 13 aprilie 2010, asupra proiectului de Lege pentru completarea Legii nr. 295/2004 privind regimul armelor şi muniţiilor

În urma hotărârii plenului Camerei Deputaţilor la lucrările din 21 aprilie 2010, Comisia pentru apărare, ordine publică şi siguranţă naţională a reanalizat prezentul proiect de lege, considerat adoptat de Senat în condiţiile art.75 alin.(2) teza a III-a din Constituţia României, republicată. De asemenea, a fost reexaminat punctul de vedere al Guvernului României, care nu susţine adoptarea, precum şi avizul negativ al Consiliului Legislativ.


În urma dezbaterilor, în şedinţa din 27 aprilie 2010, membrii comisiei au hotărât, cu 20 de voturi pentru şi un vot împotrivă că proiectul de Lege pentru completarea Legii nr. 295/2004 privind regimul armelor şi muniţiilor nu poate fi acceptat şi menţin propunerea de respingere, pe care au făcut-o în raportul iniţial din 13 aprilie 2010, reţinând aceleaşi motive.

Proiectul de lege, prin obiectul şi conţinutul său, face parte din categoria legilor ordinare. 

PREŞEDINTE,
Costică CANACHEU

Exp. Luminiţa Oprea

